**Telki község**

**Jegyzője**

**Előterjesztés**

**A közösségi együttélés általános szabályairól szóló helyi rendelet megalkotásáról**

**Az előterjesztés mellékletei**: -----

**Az előterjesztést tárgyalja**: képviselő-testület

**Az előterjesztés elfogadása**: minősített többségű szavazatot igényel.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv) 8. § (1) bekezdés b) pontjában meghatározott feladatkörében eljárva, a Mötv. 143. § (4) bekezdés d) pontjában kapott felhatalmazás alapján Telki község Önkormányzat képviselő-testülete 6/2013.(04.24.) Ör. rendeletében szabályozta a közösségi együttélés általánosszabályairól és azok megsértésének jogkövetkezményeiről szóló szabályokat.

Az általános közigazgatási rendtartásról szóló 2016**.** éviCL törvény. (a továbbiakban: Ákr.) 2018.január 1-től történő hatálybalépésével az eddig hatályos közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) szerinti szabályok helyi rendeleti szabályainak felülvizsgálata vált szükségessé.

Az elmúlt időszakban több olyan élethelyzetet vizsgáltunk meg, mely cselekmények esetére a korábbi szabályozás nem tartalmazott szankcionálási lehetőséget, ezért javasoljuk ezek szabályozását is a rendeletben.

Telki, 2018. március 22.

dr. Lack Mónika

jegyző

**Telki község Önkormányzat**

**képviselő testületének**

**../2018 ( . ) önkormányzati rendelete**

**a közösségi együttélés alapvető szabályairól és azok megsértésének jogkövetkezményeiről**

Telki község Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 8. § (1) bekezdés*b)* pontjában, (2) bekezdésében meghatározott feladatkörében eljárva, a 143. § (4) bekezdés*d)* pontjában kapott felhatalmazás alapján a következőket rendeli el:

***1. Általános rendelkezések***

**1. §**

(1) Jelen rendelet alkalmazásában közösségi együttélés szabályait sértő magatartás az a tevékenység, mulasztás, vagy jogellenes állapot fenntartásában megnyilvánuló magatartás, amely szabálysértésnek vagy bűncselekménynek nem minősül, de a közösségi együttélés szabályaival ellentétes, azt sérti vagy veszélyezteti, és amelyet Telki község Önkormányzat Képviselő-testülete e rendeletben közösségi együttélés alapvető szabályait sértő magatartásnak minősít.

(2) A rendelet hatálya kiterjed Telki község közigazgatási területén a jelen rendeletben meghatározott, közösségi együttélés alapvető szabályait sértő magatartásokat megvalósító természetes személyre, jogi személyre, további jogi személyiséggel nem rendelkező szervezetre.

***2. Eljárási szabályok***

**2. §**

(1) A közösségi együttélés alapvető szabályainak megsértése miatti közigazgatási eljárás lefolytatására átruházott hatáskörben a jegyző jogosult.

(2) A közösségi együttélés alapvető szabályainak megsértése miatti eljárás során az általános közigazgatási rendtartásról szóló 2016. évi CL törvény (Ákr.) rendelkezéseit az e rendeletben foglalt eltérésekkel kell alkalmazni.

**3. §**

(1) Eljárás megindítására irányuló bejelentést bárki tehet.

(2) A közösségi együttélés alapvető szabályait sértő magatartás miatti eljárás kizárólag hivatalból indítható, amely akkor sem minősül kérelemre indult eljárásnak, ha a magatartást természetes személy, jogi személy vagy jogi személyiséggel nem rendelkező szervezet jelenti be.

**4. §**

(1) A közösségi együttélés alapvető szabályainak megsértése miatti eljárásban a közigazgatási bírság megállapítására a jegyző, helyszíni bírság kiszabására a közterület-felügyelő jogosult.

(2) A közterület-felügyelő helyszíni bírságot szab ki, ha a szabályszegő a jogsértést teljes mértékben elismeri, ebben az esetben nincs helye fellebbezésnek, a közterület-felügyelő a helyszíni bírság kiszabásáról szóló döntést a helyszínen közli. Amennyiben a szabályszegő a jogsértést nem ismeri el, akkor közigazgatási eljárás lefolytatásának van helye.

(3) A bírságot megállapító határozat ellen fellebbezésnek van helye, amit a képviselő-testület bírál el.

***3. A közösségi együttélés alapvető szabályait sértő magatartásokkal kapcsolatos jogkövetkezmények***

**5. §**

(1) A közösségi együttélés alapvető szabályait sértő magatartás természetes személy elkövetője kettőszázezer forintig, jogi személy és jogi személyiséggel nem rendelkező szervezet elkövetője kettőmillió forintig terjedő közigazgatási bírsággal vagy ötvenezer forintig terjedő helyszíni bírsággal sújtható.

(2) Ismételt vagy folyamatos jogsértés esetén a bírság ismételten is kiszabható.

(3) A hatóság a pénzbírság kiszabásának alkalmazását határozatban mellőzheti, amennyiben a közösségi együttélés szabályait megsértő magatartás csekély súlyú, és az elkövető az elkövetést megelőző egy évben nem követett el közösségi együttélés alapvető szabályait sértő magatartást.

(4) Korlátozottan cselekvőképes kiskorú esetében a helyszíni bírság és a közigazgatási bírság kiszabása helyett figyelmeztetést kell alkalmazni.

(5) Közigazgatási bírság kiszabásának mellőzése esetén figyelmeztetni kell a szabályszegőt, hogy a jövőben tartózkodjon hasonló cselekmények elkövetésétől, tartsa be a jogszabályokat és a közösségi együttélés szabályait. Tájékoztatni kell ugyanakkor az ismételt elkövetés lehetséges jogkövetkezményéről.

(6) A jogkövetkezmények alkalmazása során figyelemmel kell lenni az elkövető személyi körülményeire, a szabályszegés súlyára.

(7) A közigazgatási bírság mértékének meghatározásakor érvényesíteni kell a fokozatosság elvét.

(8) A közösségi együttélés alapvető szabályainak megszegése miatt kiszabott közigazgatási bírságot – az elsőfokú határozat jogerőre emelkedésétől számított 15 napon belül - a határozathoz mellékelt készpénz átutalási megbízáson vagy banki átutalással Telki község Önkormányzata ……………………….. számú pénzforgalmi számlájára kell befizetni.

(9) A közösségi együttélés alapvető szabályainak megszegése miatt kiszabott helyszíni bírságot a bírság kiszabását követő 15 napon belül kell készpénz átutalási megbízáson vagy banki átutalással Telki község Önkormányzata ……………………….. számú pénzforgalmi számlájára befizetni.

***4. Közösségi együttélés alapvető szabályait sértő magatartások***

**6. §**

**A közterület elnevezéssel valamint számozás szabályainak megsértése**

**(1)** A közösségi együttélés alapvető szabályait sértő magatartást követ el, aki

**a.)** utcanév táblát, emléktáblát eltakar, vagy bármely más módon tájékoztató jellegét megszünteti,  
**b.)** aki utcanév táblát, emléktáblát jogtalanul kihelyez vagy eltávolít,

**c.)** aki a házszámtábla kihelyezését elmulasztja

**7.§**

**A temető rendje megsértése**

**(1)** A közösségi együttélés alapvető szabályait sértő magatartást követ el, aki

**a.)** köztemetőkben nem a hely jellegének megfelelő magatartást tanúsítani, az etnikai vagy vallási temetkezési szokásokat nem tartja tiszteletben és nem tartózkodik a kegyeletet sértő tevékenységtől, hanghatástól vagy magatartástól.

**b.)** a temetőnek és a környezetének védelme, rendjének, tisztaságának megőrzését nem tartja szem előtt.

**c.)** köztemetőbe - a vakvezető kutya kivételével - állatot bevisz.

**d.)** a kegyeleti tárgyakat, egyéb díszítő anyagokat, sírokra ültetett növényeket és a temetőkbe vitt virágot engedély nélkül elvisz

**e.)** a köztemetőben keletkezett szemetet, hulladékot nem a temető erre kijelölt területén helyez el.

**f.)** a köztemető területén a talajt, gyepet az üzemeltető engedélye nélkül felássa, elviszi vagy sírfeltöltésre használja.

**g.)** a köztemetőbe gépjárművel az üzemeltető engedélye nélkül behajt.

**8.§.**

**Hirdetményekkel kapcsolatos szabályok megsértése**

**(1)** A közösségi együttélés alapvető szabályait sértő magatartást követ el, aki

**a.)** a hatóság hirdetményét olvashatatlanná teszi vagy leszakítja.

**b.)** hirdetőberendezést, hirdetőtáblát, illetőleg hirdetés céljára szolgáló ábrázolást, e-célra ki nem jelölt helyen létesít vagy helyez el.

**c.)** tevékenységére utaló cégtáblát a tevékenység szüneteltetése alatt vagy annak megszűnését követően, haladéktalanul nem távolítja el.

**9.§.**

**A dohányzás szabályainak megsértése**

**(1)** A közösségi együttélés alapvető szabályait sértő magatartást követ el, aki a dohányzás helyi szabályairól szóló Ör. rendeletben foglalt szabályokat megszegi.

**10.§**

**Közutakra történő behajtás szabályainak megsértése**

**(1)** A közösségi együttélés alapvető szabályait sértő magatartást követ el, aki

**a.)** az Önkormányzat tulajdonában álló helyi közutakra a helyi közútra történő behajtás korlátozásáról szóló Ör. rendeletben szabályozott behajtási engedély nélkül hajt be.

**11.§.**

**A környezetvédelemmel kapcsolatos szabályok megsértése**

**(1)** A közösségi együttélés alapvető szabályait sértő magatartást követ el, aki

**a.)** az ingatlana előtti – illetve, ha a tulajdonos ingatlana két vagy több utcát érint, az ingatlanával közvetlenül határos - utcaszakaszon az ingatlan határától a közterület úttestig terjedő teljes területének tisztántartásáról, télen a hó, jég ingatlana előtti gyalogútról történő letakarításáról, a síkossá vált gyalogút megfelelő síkosság gátló anyaggal történő felszórásáról nem gondoskodik,

**b.)** a járdát környezetre káros vegyi anyagokkal, vagy sóval szórja le,

**c.)** az a kereskedő, aki az üzlete és egyéb elárusító helye, vendéglátó egysége, szolgáltató egységek előtti járdaszakasz vonatkozásában a nyitva tartás ideje alatt annak síkosság mentesítéséről nem gondoskodik,

**d.)** téli időszakban a közterületet gépjárművekkel olyan mértékben foglalja el, amely akadályozza a hó eltakarító gépek munkáját,

**e)** az összerakott havat a gyalogos közlekedési útvonalon, útkereszteződésben, úttorkolatban, kapubejárat elé, tömegközlekedésre szolgáló jármű megállóhelye és a járda között, közüzemi, szolgáltatási, felszerelési tárgyon és annak közérdekű létesítményein helyezi el,

**f)** a közterületre szerves hulladékot: nyesedéket, kaszálékot, komposztáló ládát, zöldsávokon nagyméretű köveket, sziklákat helyez el,

**g)** a közterületen szemetel, a közterületeket, játszótereket, beszennyezési. A köztisztaság megóvása és a balesetek elkerülése érdekében az említett területen szemetet, hulladékot (üveg, papír stb.), szennyező vagy egészségre ártalmas anyagot önt ki, vagy eldobál,

**h)** az ingatlanának vagy az ingatlana előtti és melletti növényzettel ellátott közterületen a zöldterületek fenntartásának folyamatos fenntartási kötelezettségét, az ingatlan fűnyírást, gaz és gyommentesítését, egyes ingatlanok tisztántartását nem teljesíti,

**i)** az ingatlanán és az ingatlana előtt nem gondoskodik a fák, bokrok, cserjék olyan módon történő metszéséről, nyírásáról, hogy az a közlekedő személyek testi épségét ne veszélyeztesse, gépjárművekben kárt ne okozzon, a biztonságos közlekedés feltételeinek megfeleljen,

**j)** a községben kiépített és kiépítetlen belterületi árkok tisztántartásáról, a csapadékvíz zavartalan lefolyását akadályozó anyagok és más hulladékok eltávolításáról, az árkok gyomtalanításáról és a tisztításáról nem gondoskodik ,

**k)** az ingatlana, vagy ha az ingatlan két vagy több utcát érint, minden az ingatlanával közvetlenül határos utcaszakaszon a vízelvezető árkok, átereszek fenntartásáról, karbantartásáról, üzemeltetéséről nem gondoskodik

**12.§.**

**Égetéssel kapcsolatos szabályok megsértése**

**(1)** A közösségi együttélés alapvető szabályait sértő magatartást követ el, aki

**a.)** közterületen avart és hulladékot éget,

**b.)** nem közterületi ingatlanon kerti hulladékot az erre kijelölt időszakon kívül éget,

**c.)** olyan kerti hulladékot éget, amely kommunális, illetve ipari eredetű hulladékot (különösen: műanyagot, gumit, vegyszert, festékét, gyógyszermaradványt, egyéb veszélyes hulladékot) tartalmaz

**d.)** kerti hulladékot szélcsendes időszakon kívül és nem olyan helyen éget el, ahol az égetés a személyi és vagyoni biztonságot nem veszélyezteti, és környezeti kárt nem okoz,

**e.)** kerti hulladék égetését személyes felügyelet nélkül és olyan módon végzi, hogy a tűzvédelmi szabályokat nem tartja be,

**f.)** az égetés céljára szolgáló tüzet őrizetlenül hagyja, és veszély esetén, vagy ha a tűzre már szükség nincs, nem oltja el,

**g.)** az égés folyamatának gyorsítására éghető folyadék (benzin, gázolaj stb.) légszennyező, vagy bűzös segédanyagot alkalmaz,

**h.)** az egyedi fűtéssel rendelkező ingatlanon a megfelelően karbantartott tüzelőberendezésben nem az arra a berendezésre engedélyezett tüzelőanyagot éget,

**i.)** veszélyes hulladék nyílt téri égetését végzi, illetőleg ilyen anyagot háztartási tüzelőberendezésben éget,

**j.)** olyan háztartási tevékenységet folytat, amely a környezeti levegő olyan mértékű megterhelése, amely légszennyezést okoz.

**13.§.**

**Zaj és rezgésvédelemmel kapcsolatos szabályok megsértése**

**(1)** A közösségi együttélés alapvető szabályait sértő magatartást követ el, aki

**a.)** pirotechnikai terméket 23:00 óra után (Szilveszter, Újév napján 01:00 órát követően ) szabadtéren felhasznál,

**b.)** hangerősítő, hangkibocsátó rendszert alkalmazó riasztó berendezésekkel indokolatlanul ismétlődő különleges zajt okoz,

**c.)** Mobil szabadtéri üzemeltetés esetén a közterületen történő figyelemfelkeltéshez, tájékoztatáshoz. hirdetéshez, reklám célú tevékenységhez hangerősítő, hangkeltő berendezést az alábbi időszakokban használ

- munkanapokon                                20.00 óra és 8.00 óra között,  
 - szombaton                                       18.00 óra és 9.00 óra között illetve vasárnap

**d.)** helyhez kötött hangerősítő berendezést alkalmaz, vagy szabadtéri műsorszórást 22.00 óra és 10.00 óra között folytat,

**e.)** Szabadtéri koncertet – az önkormányzat által szervezett ünnepségek programjához kapcsolódó koncertek és engedélyezett rendezvények kivételével – 22.00 óra és 10.00 óra között tart,

**f.)** Kertépítéssel és zöldfelület-fenntartással kapcsolatos magánszemélyek háztartási igényeinek kielégítését szolgáló veszélyes mértékű zajjal járó tevékenységet:

- munkanapokon                             20.00 óra és 7.00 óra között,  
 - szombaton                                    20.00 óra és 8.00 óra között illetve vasárnap végez,

**g.)** Lakóépületekben a lakás tisztántartására szolgáló a szokásosnál nagyobb zajhatással járó háztartási gépeket, az épület, vagy építmény építésével, felújításával, helyreállításával kapcsolatos zajos szerszámokat, berendezéseket

- munkanapokon                             20.00 óra és 7.00 óra között,  
 - szombaton                                    20.00 óra és 8.00 óra között illetve vasárnap használ,

**h.)** Szórakozóhelyek kerthelyiségében, egyéb nem lakás céljára szolgáló létesítmények bármely nyitott helyiségében, illetve nyitott ablakok és ajtó mellett zene-, illetve műsorszolgáltatás 22.00 óra és 10.00 óra között tart,

**i.)** A nem lakás céljára szolgáló ingatlan bármely nyitott helyiségében, illetve szabadtéri részében történő hangerősítő, hangkeltő berendezést

- munkanapokon      20.00 óra és 7.00 óra között  
 - szombaton     20.00 óra és 8.00 óra között illetve vasárnap használ.

**14.§**

**Kereskedelmi és vendéglátási tevékenység, vásári-piaci szabályok megsértése**

**(1)** A közösségi együttélés alapvető szabályait sértő magatartást követ el, aki

**a.)** közterület-használati hozzájárulás nélkül vagy attól eltérő módon alkalmi és mozgóárusítást, jogosulatlan kereskedelmi tevékenységet végez,

**b.)** a vásár és piac fenntartására, jellegére, helyére és idejére vonatkozó szabályokat megszegi,

**c.)** Telki község közterületén szeszesitalt fogyaszt vagy azt árusítja, kivéve a közösségi rendezvény során engedéllyel rendelkező rendezvény helyszínén.

**15.§.**

**Közterületek rendeltetéstől eltérő használata**

**(1)** A közösségi együttélés alapvető szabályait sértő magatartást követ el, aki

# a.) közterületet, azok építményeit, berendezéseit és felszereléseit rendeltetésüktől eltérően a közterületek használatáról, valamint a közutak nem közlekedési célú igénybevétele engedélyezésével kapcsolatos eljárásokról szóló önkormányzati rendeletben foglalt közterületi engedély nélkül, vagy az engedélytől eltérő módon használ, felbont,

# b) közterületen üzemképtelen járművet közterület-használati engedély nélkül tárol, üzemképtelen járművet az üzembentartó, tulajdonos a közterületről saját költségén a felszólítást követő 30 napon belül nem távolítja el,

**c.)** Közterületi részeket, különböző tárgyakkal, engedély nélkül elkerít, lezár,

**d.)** parkosított vagy zöldterületen, parkban és az ahhoz tartozó sétányon keresztülhajt vagy ott parkol,

**(2)** A közösségi együttélés alapvető szabályait sértő magatartást követ el, aki

**a.)** engedély nélkül utat elzár, az úton, az alatt vagy felett építményt vagy más létesítményt, illetőleg ezekhez csatlakozást létesít,

**b.)** a közterület bontásával járó közműépítési, javítási munkálatokra a munka megkezdése előtt a terület kezelőjétől kezelői hozzájárulást nem kér,

**c.)** utat, árkot, átereszt, bármilyen anyaggal beszennyez vagy azzal akadályt képez,

d**.)** az úton elhelyezett útfenntartási anyagra szükségtelenül ráhajt vagy azt szétszórja,

**e.)** az úton, az alatt, felett vagy mellett végzett munka jelzésére vonatkozó kötelezettségét megszegi,

**f.)** utat vagy az út műtárgyát gondatlanul megrongálja.

***5. Záró rendelkezések***

**16. §**

**(1)** E rendelet a kihirdetését követő napon lép hatályba.

**(2)** E rendelet hatályba lépésével egyidejűleg hatályát veszti a közösségi együttélés alapvető szabályairól és ezek elmulasztásának jogkövetkezményeiről szóló 6/2013.(04.24.) Ör. rendelet

Deltai Károly dr. Lack Mónika

polgármester jegyző

**Általános indokolás**

Telki község Önkormányzatának Képviselő-testülete a közösségi együttélés alapvető szabályairól és azok megsértésének jogkövetkezményeiről szóló rendeletben szabályozza a közösségi együttélés alapvető szabályainak betartásával, betartatásával és megszegésével kapcsolatos szabályokat. A rendelet meghatározza a közösségi együttélés alapvető szabályairól és azok megsértésének jogkövetkezményeiről.

**Részletes indokolás**

1. §-hoz

A rendelet 5. §-ának (2) bekezdése módosul. A szociális ösztöndíjban részesíthető felsőfokú oktatásban részt vevő hallgatók köre kiegészül a mesterképzésben tanulmányokat folytató hallgatókkal.

2. §-hoz

Hatályon kívül helyezi a rendelet 31. § (2) bekezdését, mely a jövedelemnyilatkozathoz előírt nyomtatvány használatáról rendelkezett.

3. §-hoz

A rendelet a hatályba léptető és hatályt vesztő rendelkezéseket tartalmazza.

**Előzetes hatásvizsgálata**

**a közösségi együttélés alapvető szabályairól és azok megsértésének jogkövetkezményeiről**

**rendelet- tervezethez**

**1.Rendelet társadalmi, gazdasági, költségvetési hatásai**:

*Társadalmi hatás:* *A társadalmi viszonyokban a közösségellenes magatartásformák miatt szükséges a közösségi együttélés alapvető szabályait megszegőkkel szemben kiszabható közigazgatási bírság, illetve tettenérés esetén helyszíni bírság rendeleti keretekben való meghatározása, melytől joggal várható a helyben lefektetett normák betartása.*

*Gazdasági hatás*: Nincs

*Költségvetési hatása*: nincs

**2. Rendelet környezeti és egészségi következményei**: *A rendelet bevezetésével a közterületek tisztasága, a rendezetlen ingatlanok tulajdonosaival szembeni hatékony fellépés és szankciók érvényesíthetők.*

**3. Rendelet adminisztratív terheket befolyásoló hatásai**: *Nem igényel*

**4. Rendelet a jogszabály megalkotásának szükségességét, a jogalkotás elmaradásának várható következményei**: *A rendelet elfogadása magasabb szintű jogszabállyal való összhang megteremtését szolgálja.*

**6. Rendelet a jogszabály alkalmazásához szükséges személyi, szervezeti, tárgyi és pénzügy feltételek:** Rendelkezésre állnak